AMEA prezidentlərinin siyahısı

AMEA prezidentləri — 1945-ci il martın 31-də akademiyanın həqiqi üzvlərinin ilk ümumi iclasında ilk prezident Mir Əsədulla Mirqasımov seçilmişdir. AMEA-nın sonuncu prezidenti – 2022-ci ildən akademik İsa Həbibbəylidir.

 Tarixi 
SSRİ Xalq Komissarları Sovetinin 1945-ci il 23 yanvar tarixli qərarı ilə filial Azərbaycan EA-na çevrildi. Bu vaxt akademiyanın 4 bölməsi, 16 elmi-tədqiqat institutu, elmi-tədqiqat şöbəsi, 3 muzeyi, mərkəzi elmi kitabxanası, Naxçıvan, Gəncə, Xankəndi və Qubada elmi bazaları var idi. Həmin il Azərbaycan EA-na 15 həqiqi üzv seçildi. Onun ilk heyətində Ü. Hacıbəyov, S. Vurğun, M. İbrahimov, Y. Məmmədəliyev, M. Qaşqay, A. A. Qrossheym, S. Dadaşov, İ. Q. Yesman, M. Mirqasımov, Ş. Əzizbəyov, Ə. Əlizadə, M. Topçubaşov, M. Hüseynov, H. Hüseynov və İ. İ. Şirokoqorov daxil oldu. 1945-ci il martın 31-də akademiyanın həqiqi üzvlərinin ilk ümumi iclasında Mir Əsədulla Mirqasımov prezident seçildi. Sonrakı illərdə Yusif Məmmədəliyev (1947–1950, 1958–1961), Musa Əliyev (1950–1958), Zahid Xəlilov (1961–1967), Rüstəm İsmayılov (1967–1970), Həsən Abdullayev (1970–1983), Eldar Salayev (1983–1997), Fəraməz Maqsudov (1997–2000), Mahmud Kərimov (2001–2013) Akademiyanın prezidenti olmuşlar.

Aşağıdakı siyahıda Azərbaycan Elmlər Akademiyasının yarandığı gündən bu günə kimi bütün prezidentlərinin siyahısı verilmişdir.

Akademik Akif Əlizadə AMEA-nın – 2013-cü ildən — 2019-cu ilədək prezidenti olmuşdur.

 Siyahı 
 #  Prezidentin adı  Başlama tarixi  Bitmə tarixi  Qeyd 1  Mir Əsədulla Mir Ələsgər oğlu Mirqasımov  31 mart 1945  oktyabr 1947   2  Yusif Heydər oğlu Məmmədəliyev  oktyabr 1947  mart 1950  1-ci dəfə 3  Musa Mirzə oğlu Əliyev  1 aprel 1950  mart 1958   4  Yusif Heydər oğlu Məmmədəliyev  mart 1958  15 dekabr 1961  2-ci dəfə, vəfat edib 5  Zahid İsmayıl oğlu Xəlilov  1962  1967   6  Rüstəm Hacıəli oğlu İsmayılov  1967  1970   7  Həsən Məmmədbağır oğlu Abdullayev  1970  1983   8  Eldar Yunis oğlu Salayev  1983  1997  9  Fəraməz Qəzənfər oğlu Maqsudov  1997  2000  vəfat edib 10  Mahmud Kərim oğlu Kərimov  2001  10 fevral 2013  vəfat edib 11  Akif Ağamehdi oğlu Əlizadə  25 aprel 2013  22 oktyabr 2019  12  Ramiz Ənvər oğlu Mehdiyev  23 oktyabr 2019  14 fevral 2022  -  Arif Məmməd oğlu Həşimov  19 fevral 2022  25 oktyabr 2022 Prezident vəzifəsinin icraçısı 13  İsa Həbibbəyli  25 oktyabr 2022  Hal-hazırda 

 İstinadlar